sukhrobnurali/uzbek-legal-corpus huggingface dataset:
YAPONIYA BILAN TEXNIKAVIY HAMKORLIK DOIRASIDA “OʻZBEKISTON-YAPONIYA MARKAZI (II BOSQICH)” LOYIHASINI AMALGA OSHIRISH CHORA—TADBIRLARI TOʻGʻRISIDA
(resolution, 2006-05-01)

2001-yildan buyon Oʻzbekiston—Yaponiya markazi faoliyat koʻrsatib kelayotgan davr mobaynida respublikaning 3200 nafardan koʻproq fuqarolari maxsus dasturlar boʻyicha biznes-kurslarda, kompyuter savodxonligi va yapon tili kurslarida taʼlim olishgani qayd etib oʻtilsin. Mazkur loyiha doirasida Yaponiya Hukumati tomonidan berilgan mablagʻlarning umumiy hajmi 2,3 mln. AQSh dollaridan oshib ketdi. Oʻzbekiston Respublikasi bilan Yaponiya oʻrtasida iqtisodiy va gumanitar sohalardagi hamkorlikni yanada rivojlantirish hamda ikki mamlakat hukumatlari oʻrtasidagi ahdlashuvlarni amalga oshirish maqsadida: 1. Oʻzbekiston Respublikasi Tashqi iqtisodiy aloqalar, investitsiyalar va savdo vazirligi hamda Yaponiya xalqaro hamkorlik agentligining Nukus shahrida va respublikamizning viloyat markazlarida Oʻzbekiston—Yaponiya markazi (keyingi oʻrinlarda — Markaz deb yuritiladi) filiallarini tashkil etish toʻgʻrisidagi taklifiga rozilik berilsin. Yuklatilgan vazifalarni bajarish, shuningdek Markaz va uning mintaqaviy filiallarini zarur axborot-metodik oʻquv dasturlari bilan taʼminlash uchun belgilangan tartibda Markazga nashriyot-matbaa ishlarini amalga oshirishga ruxsat berilsin. 2. Oʻzbekiston Respublikasi Hukumatining “Oʻzbekiston—Yaponiya markazi (II-bosqich)” loyihasini amalga oshirishga qoʻshadigan ulushi Markazga berilgan imtiyozlarni 5 yil muddatga uzaytirish sifatida: boʻshaydigan mablagʻlarni Markaz faoliyatini kengaytirishga yoʻnaltirgan holda Oʻzbekiston Respublikasi Moliya vazirligi huzuridagi Respublika yoʻl fondiga pul ajratmalar hamda maxsus oʻquv va madaniy dasturlarni tashkil qilish va oʻtkazishdan, shuningdek Markaz huzurida chop etiladigan oʻquv qoʻllanmalarini sotishdan olingan daromadlar boʻyicha toʻlanadigan umumdavlat, mahalliy soliqlar va yigʻimlar toʻlashdan; Yaponiya tarafidan yetkazib beriladigan texnika va asbob-uskunalar, shuningdek Markaz faoliyatiga jalb qilingan xorijiy mutaxassislarning mulki — bojxona toʻlovlari toʻlashdan (bojxona rasmiylashtiruvi yigʻimlaridan tashqari); Markaz loyihalarini amalga oshirishda qatnashadigan xorijiy mutaxassislar — jismoniy shaxslar daromadlariga solinadigan soliq toʻlashdan ozod qilinsin. 3. Oʻzbekiston Respublikasi Vazirlar Mahkamasining 2001-yil 16-yanvardagi “Oʻzbekiston Respublikasida Oʻzbekiston—Yaponiya markazini tashkil etish toʻgʻrisida”gi 31-sonli Qarorining 6-bandi oʻz kuchini yoʻqotgan deb hisoblansin. 4. Mazkur Qarorning ijrosini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
YuRIDIK ShAXSLARNING DAROMADI (FOYDASI)GA SOLINADIGAN SOLIQNI HISOBLAB ChIQARISh VA BUDJETGA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2005-yil 27-dekabrdagi “Oʻzbekiston Respublikasining 2006-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi PQ-244-son qaroriga (Oʻzbekiston Respublikasi qonun hujjatlari toʻplami, 2005-y., 52-son, 386-modda) muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2002-yil 14-yanvardagi 15, 2002-12-son qarori bilan tasdiqlangan Yuridik shaxslarning daromadi (foydasi)ga solinadigan soliqni hisoblab chiqarish va budjetga toʻlash tartibi toʻgʻrisidagi yoʻriqnomaga (2002-yil 13-mart, roʻyxat raqami 1109 — Meʼyoriy hujjatlar axborotnomasi, 2002-y., 5, 11-12, 19-son; 2003-y., 4-son; Oʻzbekiston Respublikasi qonun hujjatlari toʻplami, 2004-y., 10-son, 122-modda; 2005-y., 5-6-son, 45-modda) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
YAGONA SOLIQ TOʻLOVINI HISOBLAB ChIQARISh VA TOʻLASh TARTIBI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2007-04-07)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2005-yil 27-dekabrdagi “Oʻzbekiston Respublikasining 2006-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi PQ-244-son qaroriga (Oʻzbekiston Respublikasi qonun hujjatlari toʻplami, 2005-y., 52-son, 386-modda) muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2005-yil 2-avgustdagi 69, 2005-45-son qarori bilan tasdiqlangan Yagona soliq toʻlovini hisoblab chiqarish va toʻlash tartibi toʻgʻrisidagi nizomga (2005-yil 2-avgust, roʻyxat raqami 1501 — Oʻzbekiston Respublikasi qonun hujjatlari toʻplami, 2005-y., 30-31-son, 239-modda) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
HISOB-KITOBLAR MAʼLUMOTNOMASINI RASMIYLAShTIRISh TARTIBI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2013-01-01)

Oʻzbekiston Respublikasining “Oʻzbekiston Respublikasi Markaziy banki toʻgʻrisida”, “Valyutani tartibga solish toʻgʻrisida” (yangi tahriri), “Davlat bojxona xizmati toʻgʻrisida”gi qonunlariga muvofiq respublikaning turli hududlaridan bitta shartnoma asosida eksport qilinayotgan tovarlarni bojxonada rasmiylashtirilishini soddalashtirish va valyuta nazoratini tartibga solish maqsadida Markaziy bank Boshqaruvi hamda Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Markaziy banki Boshqaruvi va Oʻzbekiston Respublikasi Davlat bojxona qoʻmitasi 2002-yil 22-apreldagi 215-V va 02/19-10-son qarori bilan tasdiqlangan “Hisob-kitoblar maʼlumotnomasini rasmiylashtirish tartibi toʻgʻrisida nizom”ga (2002-yil 14-may, roʻyxat raqami 1137 — Meʼyoriy hujjatlar axborotnomasi, 2002-yil, 9-son) ilovaga muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan sanadan 10 kun oʻtgach kuchga kiritilsin. 1. 2-band quyidagi tahrirda bayon etilsin: “2. Hisob-kitoblar maʼlumotnomasi xaridorlarga xizmat koʻrsatuvchi bank kafolatli yoki eksport shartnomalarini siyosiy va tijorat xatarlaridan sugʻurtalash polisi mavjud boʻlganda yoki oldindan haq olinganda yoxud joʻnatilayotgan mahsulot summasiga akkreditiv ochilganda, shartnomani hisobga olish uchun qabul qilgan bank muassasasi tomonidan ikki nusxada toʻldiriladi. Bir nusxasi mijozga beriladi, ikkinchisi esa bankda qoladi. Eksport qilinadigan tovarlarni bojxonada rasmiylashtirishda bojxona organlariga hisob-kitoblar maʼlumotnomasining asli va uning korxona rahbari tomonidan tasdiqlangan nusxasini taqdim etadilar. Eksport qilinayotgan tovarni rasmiylashtirayotgan bojxona postining mansabdor shaxsi hisob-kitoblar maʼlumotnomasining asli va uning nusxasi orqasiga bojxona yuk deklaratsiyasining tartib raqami, eksport qilinayotgan tovarning miqdori va qiymatini koʻrsatgan holda imzo qoʻyadi va ularni shaxsiy raqamli muhri bilan tasdiqlaydi. Hisob-kitoblar maʼlumotnomasining asli deklarantga qaytarib beriladi, uning nusxasi esa bojxona organida qoladi. Bitta hisob-kitoblar maʼlumotnomasi qiymati doirasida tovarlar bir nechta partiyalarda eksport qilingan holatda, eksport qilinadigan tovarlarning har bir partiyasining bojxona rasmiylashtiruvi ushbu bandning ikkinchi va uchinchi xatboshilariga muvofiq amalga oshiriladi. Bunda eksport qilinadigan tovarlarning ikkinchi va keyingi partiyalarini bojxonada rasmiylashtirishda hisob-kitoblar maʼlumotnomasining asli va uning nusxasi orqa tarafidagi bojxona organlarining yozuvlari bilan, korxona rahbari tomonidan ham orqa tarafi tasdiqlanadi va bojxona organlariga taqdim qilinadi. 2. 3-bandning ikkinchi xatboshida “chiqarilayotgan tovarlar” soʻzlaridan keyin “shu jumladan, bir nechta partiyalarda chiqarilayotgani” soʻzlari bilan toʻldirilsin.
QOZOGʻISTON RESPUBLIKASI BILAN IKKI TOMONLAMA MAHSULOT AYIRBOSHLASHNI OSHIRISH BOʻYICHA INTEGRATSIYALASHUV JARAYONI VA CHORA-TADBIRLARNI AMALGA OSHIRISH TOʻGʻRISIDA
(resolution, 2020-03-20)

Qozogʻiston Respublikasi Prezidentining 2006-yil 19-20-mart kunlari Oʻzbekiston Respublikasiga Davlat tashrifi davomida erishilgan ahdlashuvlarning keng miqyosda va oʻz vaqtida amalga oshirilishi hamda Qozogʻiston Respublikasi bilan integratsiyalashuv jarayonini amalga oshirish, ikki tomonlama tovar ayirboshlashni koʻpaytirish uchun shart-sharoitlar yaratilishini taʼminlash maqsadida: 1. Qozogʻiston Respublikasi Prezidentining Oʻzbekiston Respublikasiga Davlat tashrifi davomida savdo-iqtisodiy, investitsiya, bank-moliya, transport va gumanitar sohalardagi normativ-huquqiy bazalarni yanada muvofiqlashtirish, ikki tomonlama oʻzaro manfaatli hamkorlikni kengaytirishga yoʻnaltirilgan erishilgan axdlashuvni amalga oshirish boʻyicha tadbirlar Dasturi ilovaga* muvofiq tasdiqlansin. Mazkur qarorning ilovasida koʻrsatilgan masʼul ijrochilar — vazirlik va idoralar Qozogʻiston Respublikasi bilan hamkorlikni yanada rivojlantirish boʻyicha tadbirlarni belgilangan muddatlarda amalga oshirilishini taʼminlasin. 2. Oʻzbekiston Respublikasi va Qozogʻiston Respublikasi oʻrtasida ikki tomonlama hamkorlik boʻyicha qoʻshma hukumatlararo Komissiyasining Oʻzbekiston qismi: Dasturda nazarda tutilgan ikki tomonlama savdoning integratsiyalashuv jarayonini rivojlantirish va kengaytirishga qaratilgan chora-tadbirlar kompleksining amalga oshirilishini taʼminlasin; mazkur qarorda tasdiqlangan Dasturning qanday amalga oshirilayotganini majlislarda muntazam koʻrib chiqishni Komissiya ish amaliyotiga tatbiq etsin; har chorakda tadbirlar Dasturining qanday amalga oshirilayotgani toʻgʻrisida Vazirlar Mahkamasiga axborot taqdim etsin. 3. Oʻzbekiston Respublikasi Tashqi ishlar vazirligi, Iqtisodiyot vazirligi va Tashqi iqtisodiy aloqalar, investitsiyalar va savdo vazirligi Qozogʻiston Respublikasi Prezidentining Oʻzbekiston Respublikasiga Davlat tashrifi davomida imzolangan hujjatlar ijrosi ustidan muntazam nazorat oʻrnatsin. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASIDA NAQD PULSIZ HISOB-KITOBLAR TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2013-06-10)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasida naqd pulsiz hisob-kitoblar toʻgʻrisidagi nizomga (2002-yil 15-aprel, roʻyxat raqami 1122) ilovaga muvofiq oʻzgartirishlar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgandan soʻng, 10 kundan keyin kuchga kiritilsin. 1. 10-banddagi “Oʻzbekiston Respublikasi banklari oʻrtasida elektron toʻlovlar tizimi boʻyicha hisob-kitoblar yuritish toʻgʻrisida”gi Nizom (2001-yil 19-fevral, roʻyxat raqami 1010)” soʻzlari ““Markaziy bankning banklararo toʻlov tizimi orqali elektron toʻlovlarni amalga oshirish tartibi toʻgʻrisida”gi Nizom (2006-yil 14-fevral, roʻyxat raqami 1545)” soʻzlari bilan almashtirilsin. 2. 41-bandning “g” kichik bandi quyidagi tahrirda bayon etilsin: “g) Oʻzbekiston Respublikasi Moliya vazirligi: respublika budjetidan moliyalashtirish jarayonida belgilangandan ortiqcha oʻtkazilgan mablagʻlarni qaytarish uchun budjet tashkilotlarining budjet hisobvaraqlariga; yuqori moliya organlari — quyi moliya organlarining budjet hisobvaraqlariga; Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi tomonidan taqdim etilgan hujjatlar boʻyicha noqonuniy olingan mablagʻlar va jarimalarni undirib olish uchun xoʻjalik yurituvchi subyektlarning bank hisobvaraqlariga; Oʻzbekiston Respublikasi kafolati ostida berilgan xorijiy kreditlarni qaytarish va foizlar toʻlash bilan bogʻliq majburiyatlari boʻyicha qarzdorlar va subqarzdorlarning milliy va chet el valyutalaridagi bank hisobvaraqlariga.”. 3. 87 va 88-bandlar oʻz kuchini yoʻqotgan deb hisoblansin.
SUGʻURTALOVChILARNING ALOHIDA SUGʻURTA TAVAKKALChILIKLARI BOʻYIChA MAJBURIYATLARI, JAMI MAJBURIYATLARNING YOʻL QOʻYILADIGAN ENG KOʻP HAJMI VA TOʻLOV QOBILIYATI MEʼYoRLARINI ANIQLASh TARTIBI TOʻGʻRISIDA NIZOMNI TASDIQLASh HAQIDA
(order, 2008-05-22)

Oʻzbekiston Respublikasining “Sugʻurta faoliyati toʻgʻrisida”gi Qonunining 10-moddasi (Oʻzbekiston Respublikasi Qonun hujjatlari toʻplami, 2002-yil, 10-son, 69-modda) va Oʻzbekiston Respublikasi Vazirlar Mahkamasining 1998-yil 8-iyuldagi 286-sonli “Sugʻurta faoliyatini davlat tomonidan tartibga solish toʻgʻrisida”gi qarorining 3-bandiga (Oʻzbekiston Respublikasi Hukumati qarorlari toʻplami, 1998-yil, 7-son, 24-modda) asosan buyuraman: 1. Sugʻurtalovchilarning alohida sugʻurta tavakkalchiliklari boʻyicha majburiyatlari, jami majburiyatlarning yoʻl qoʻyiladigan eng koʻp hajmi va toʻlov qobiliyati meʼyorlarini aniqlash tartibi toʻgʻrisidagi nizom ilovaga* binoan tasdiqlansin. 2. Ushbu buyruq Oʻzbekiston Respublikasi Adliya vazirligida davlat roʻyxatidan oʻtgan kundan boshlab oʻn kundan keyin kuchga kiradi. 3. Ushbu buyruq kuchga kirgandan boshlab Oʻzbekiston Respublikasi Moliya vazirining 2004-yil 19-yanvardagi 18-sonli Sugʻurtalovchilarning aktiv va majburiyatlari toʻgʻrisidagi nizomni tasdiqlash toʻgʻrisidagi buyrugʻi (2004-yil 16-mart, roʻyxati raqami 1328) oʻz kuchini yoʻqotgan deb hisoblansin.
IJTIMOIY-IQTISODIY TADQIQOTLAR MARKAZINING SAMARALI FAOLIYATI UChUN ZARUR ShART-ShAROITLAR YaRATIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Iqtisodiy tadqiqotlarni tashkil qilishni takomillashtirishga oid qoʻshimcha chora-tadbirlar toʻgʻrisida” 2005-yil 2-avgustdagi PQ-143-son qaroriga muvofiq va Ijtimoiy-iqtisodiy tadqiqotlar markazining samarali faoliyati uchun zarur shart-sharoitlar yaratish maqsadida Vazirlar Mahkamasi qaror qiladi: 1. Oʻzbekiston Respublikasi Moliya vazirligi: 2006-yilda Ijtimoiy-iqtisodiy tadqiqotlar markaziga Markazning asoslangan hisob-kitoblariga binoan uning moddiy-texnika bazasini mustahkamlash va bitta yengil avtomashina sotib olish uchun Davlat budjetidan mablagʻlar ajratsin; 2006-yildan boshlab har yili Davlat budjetidan Ijtimoiy-iqtisodiy tadqiqotlar markazining Toshkent shahar, A.Qayumov koʻchasi, 2-uyda joylashgan binosining joriy taʼminoti uchun Markazning asoslangan hisob-kitoblariga binoan zarur mablagʻlar ajratilishini nazarda tutsin. 2. Ijtimoiy-iqtisodiy tadqiqotlar markaziga ikkita yengil xizmat avtomashinasi taʼminoti uchun limit belgilansin. 3. Oʻzbekiston aloqa va axborotlashtirish agentligi Ijtimoiy-iqtisodiy tadqiqotlar markazini uning buyurtmanomasiga binoan zarur telefon aloqasi, shu jumladan Hukumat telefon aloqasi bilan taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
Respublika iqtisodiyoti tarmoqlarini 2006-2007-yillar kuz-qish davrida barqaror ishlashga tayyorlashni taʼminlash chora-tadbirlari toʻgʻrisida
(resolution, 2020-09-28)

Respublika tarmoqlari, korxonalari va muassasalarini 2006-2007-yillar kuz-qish davrida barqaror ishlashga oʻz vaqtida tayyorlashni taʼminlash maqsadida: 1. Quyidagilar: respublika iqtisodiyoti tarmoqlarini 2006-2007-yillar kuz-qish davrida barqaror ishlashga tayyorlash boʻyicha tadbirlar 1-ilovaga* muvofiq; asosiy muhandislik kommunikatsiyalarini hamda texnologik asbob-uskunalarni hududlar boʻyicha 2006-2007-yillar kuz-qish davrida barqaror ishlashga tayyorlash va taʼmirlash topshiriqlari 2* va 3-ilovalarga* muvofiq; asosiy yoqilgʻi-energetika resurslarini va texnik tuzni hududlar boʻyicha 2006-2007-yillar kuz-qish davri uchun tayyorlash topshirigʻi 4-ilovaga* muvofiq; Respublika iqtisodiyoti tarmoqlarini 2006-2007-yillar kuz-qish davrida barqaror ishlashga tayyorlashni muvofiqlashtirish boʻyicha Respublika komissiyasi tarkibi 5-ilovaga* muvofiq tasdiqlansin. 2. Qoraqalpogʻiston Respublikasi Vazirlar Kengashi, viloyatlar Toshkent shahar hokimliklari Qoraqalpogʻiston Respublikasi Vazirlar Kengashi Raisining, viloyatlar va Toshkent shahar hokimlarining kommunal xizmat koʻrsatish masalalariga mutasaddi oʻrinbosarlari rahbarligida huddi shunday hududiy komissiyalar tuzsinlar. 3. Respublika komissiyasi respublika iqtisodiyot tarmoqlari va ijtimoiy soha muassasalarini 2006-2007-yillar kuz-qish davriga tayyorlash va ularning barqaror ishlashini taʼminlash boʻyicha zarur tashkiliy chora-tadbirlar kompleksini taʼminlasin. 4. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. Ushbu qarorning bajarilishi har chorakda Vazirlar Mahkamasi majlislarida koʻrib chiqilsin.
OʻZBEKISTON RESPUBLIKASIDAGI QIShLOQ XOʻJALIK TOVARLARI IShLAB ChIQARUVChILARNING QIShLOQ XOʻJALIK YERLARI MEʼYoRIY BAHOSINI ANIQLAShNING MUVAQQAT YOʻRIQNOMASINI TASDIQLASh HAQIDA
(order, 2017-04-10)

Oʻzbekiston Respublikasi Vazirlar Mahkamasining 2004-yil 19-oktabrdagi 483-sonli “Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi faoliyatini tashkil etish toʻgʻrisida”gi qaroriga va 2004-yil 28-dekabrdagi 610-sonli “Oʻzbekiston Respublikasining 2005-yilgi Davlat budjeti parametrlari toʻgʻrisida”gi qaroriga asosan buyuraman: 1. “Oʻzbekiston Respublikasidagi qishloq xoʻjalik tovarlari ishlab chiqaruvchilarning qishloq xoʻjalik yerlarini meʼyoriy bahosini aniqlashning muvaqqat yoʻriqnoma”si ilovaga* muvofiq tasdiqlansin. 2. “Oʻzbekiston Respublikasidagi qishloq xoʻjalik tovar ishlab chiqaruvchilar qishloq xoʻjalik yerlarini meʼyoriy bahosini aniqlashning muvaqqat yoʻriqnoma”si* Oʻzbekiston Respublikasi Adliya vazirligida davlat roʻyxatidan oʻtkazilgandan soʻng oʻn kun oʻtgach kuchga kiritilsin. 3. Ushbu buyruq kuchga kirgan kundan boshlab, (1998-yil 6-avgust, roʻyxat raqami 469) “Oʻzbekiston Respublikasida qishloq xoʻjaligiga moʻljallangan yerlarni sifatiy, iqtisodiy va qiymat bahosini aniqlashning muvaqqat uslubi” oʻz kuchini yoʻqotgan deb hisoblansin. 4. Ushbu buyruqning bajarilishini nazorat qilish raisning oʻrinbosari N.J. Bakirov zimmasiga yuklatilsin.
OʻZBEKISTON RESPUBLIKASI HUDUDIDA YuRIDIK ShAXSLAR TOMONIDAN ChET EL VALYUTASIDA KASSA OPERATSIYALARINI YURITISh TARTIBIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2019-08-26)

Oʻzbekiston Respublikasining “Oʻzbekiston Respublikasi Markaziy banki toʻgʻrisida”, “Valyutani tartibga solish toʻgʻrisida” (yangi tahrirda)gi qonunlariga va Oʻzbekiston Respublikasi Prezidentining 2005-yil 14-iyundagi PF-3619-sonli “Tadbirkorlik subyektlarini huquqiy himoya qilish tizimini yanada takomillashtirish chora-tadbirlari toʻgʻrisida”gi Farmoniga muvofiq Oʻzbekiston Respublikasi Markaziy banki Boshqaruvi qaror qiladi: 1. “Oʻzbekiston Respublikasi hududida yuridik shaxslar tomonidan chet el valyutasida kassa operatsiyalarini yuritish Tartibi”ga (1999-yil 22-yanvar, roʻyxat raqami 611 — Meʼyoriy hujjatlar Axborotnomasi, 1999-yil, 1-son.) ilovaga muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan sanadan 10 kun oʻtgach kuchga kiritilsin. 1. 4-bandning ikkinchi xatboshi quyidagi tahrirda bayon etilsin: “Korxonalarning kassalariga chet el valyutasini qabul qilish ushbu Tartibga 1-shakldagi ilovaga muvofiq kirim kassa orderlari orqali amalga oshiriladi”. 2. 5-bandning birinchi xatboshi quyidagi tahrirda bayon etilsin: “Korxonalarning kassalaridan chet el valyutasini berish ushbu Tartibga 2-shakldagi ilovaga muvofiq, oluvchining shaxsini tasdiqlovchi hujjat asosida berilgan chiqim kassa orderlari orqali amalga oshiriladi”. 3. 7-banddagi ikkinchi jumla chiqarib tashlansin. 4. 37-band oʻz kuchini yoʻqotgan deb hisoblansin. 5. Ushbu oʻzgartirish va qoʻshimchalarga 1 va 2-shakldagi ilovalarga muvofiq 1 va 2-shakldagi ilovalar kiritilsin. 6. Ushbu oʻzgartirish va qoʻshimchalar Oʻzbekiston Respublikasi Moliya vazirligi bilan kelishilgan.
OʻZBEKISTON RESPUBLIKASI PREZIDENTINING AYRIM QARORLARIGA OʻZGARTISHLAR KIRITISH TOʻGʻRISIDA
(resolution, 2025-11-26)

Oʻzbekiston Respublikasi Prezidentining “Meva-sabzavotchilik va uzumchilik sohasini isloh qilish boʻyicha tashkiliy chora-tadbirlar toʻgʻrisida” 2006-yil 11-yanvardagi PQ-255-son qaroriga muvofiq: Oʻzbekiston Respublikasi Prezidentining ayrim qarorlariga ilovaga muvofiq oʻzgartishlar kiritilsin. 3. Oʻzbekiston Respublikasi Prezidentining “Oʻzbekiston Respublikasining 2006-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida” 2005-yil 27-dekabrdagi PQ–244-son qarorining 12-1-ilovasidagi “Tovarlar nomi” jadvalidagi “Oʻzmevasabzavotuzumsanoat-xolding” soʻzi “Oʻzvinosanoat-xolding” soʻziga almashtirilsin.
OʻZBEKISTON RESPUBLIKASI PREZIDENTINING “QIShLOQ XOʻJALIGI TOVAR IShLAB ChIQARUVChILARI UChUN YAGONA YER SOLIGʻINI JORIY ETISh TOʻGʻRISIDA” 1998 YIL 10 OKTYABRDAGI PF-2086-SON FARMONIGA QOʻShIMChALAR KIRITISh TOʻGʻRISIDA
(decree, 2009-06-17)

Oʻzbekiston Respublikasi Prezidentining “Meva-sabzavotchilik va uzumchilik sohasida iqtisodiy islohotlarni chuqurlashtirish chora-tadbirlari toʻgʻrisida” 2006-yil 9-yanvardagi PF-3709-sonli Farmoniga muvofiq: Oʻzbekiston Respublikasi Prezidentining “Qishloq xoʻjaligi tovar ishlab chiqaruvchilari uchun yagona yer soligʻini joriy etish toʻgʻrisida” 1998-yil 10-oktabrdagi PF-2086-son Farmonining 6-bandi quyidagi mazmundagi xatboshi bilan toʻldirilsin: “tugatilayotgan shirkatlar negizida barpo etiladigan bogʻdorchilik va uzumchilik fermer xoʻjaliklari ularni davlat roʻyxatidan oʻtgan paytdan boshlab yagona yer soligʻi toʻlashdan 5 yil muddatga ozod qilinadi. Soliq solishdan boʻshaydigan mablagʻlar maqsadli tartibda meva-sabzavot mahsulotlarini qayta ishlashni rivojlantirishga, bogʻ va uzumzorlar barpo etish hamda ularni kengaytirishga yoʻnaltiriladi”.
NAShRLARNI ChOP ETISh QOIDALARINI TASDIQLASh HAQIDA
(order, 2024-03-20)

Oʻzbekiston Respublikasi bosh vaziri oʻrinbosari A.N. Aripov tomonidan tasdiqlangan 2005-yil 4-apreldagi 8/1-155-sonli “Oʻzbekiston Respublikasi qonunchiligiga muvofiq 2005-yilda meʼyoriy hujjatlar ishlab chiqish boʻyicha ish rejasi”ning 13-bandi, Vazirlar Mahkamasining 1998-yil 2-fevraldagi 52-sonli “Oʻzbekiston Respublikasida matbaa faoliyatini tartibga solish toʻgʻrisida”gi, 2002-yil 27-dekabrdagi 454-sonli “Matbaa korxonalarini roʻyxatga olish va hisobga qoʻyish toʻgʻrisida nizomni tasdiqlash haqida”gi qarorlari ijrosini amalga oshirish, respublikada matbaa va noshirlik sohasida qonunchilikka rioya etilishini taʼminlash, mualliflarning huquq va manfaatlarini himoya qilish maqsadida buyuraman: 1. “Nashrlarni chop etish qoidalari” ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.